
1. Planeeritud Projekti lühikirjeldus ja üldine ajakava.
Hankijal, keda edaspidi nimetatakse Tellijaks või Ostjaks, on kavas projektide « A. Puškini tn 8 kultuurimaja Rugodiv vaatesaali rekonstrueerimine» ja « A. Puškini tn 8 kultuurimaja Rugodiv siseruumide osaline rekonstrueerimine» (mõlemad projektid edaspidi tekstis kannavad nime Projekt) elluviimine, mille käigus on kavandatud vaatesaali ja osa ruumide rekonstrueerimine ning uue sisustusega sisustamine. Rekonstrueerimine ja sisustamine on kirjeldatud põhjalikumalt ehitusprojektis.
Tellija eesmärgiks  on saavutada  Narva (A.Puškini tn 8) kultuurimaja „Rugodiv“ käiku andmine eeldatavalt 31.01.2017. 

Projekti elluviimiseks ning Tellija/Projekti lõppeesmärgi tähtaegseks saavutamiseks vajalike hangete hulgas omavad esmast tähtsust alljärgnevad:

1.1.
Narvas, A.Puskini tn 8 kultuurimaja Rugodiv vaatesaali rekonstrueerimine ja siseruumide osaline rekonstrueerimine (üld- ja eriehitustööd). Leping töövõtjaga (Riito Ehituse OÜ)) on sõlmitud 25.05.2016,  ehitushanke tööde lõpptähtaeg on 26.12.2016, v.a. ehitustöödele järgnevad garantiiperioodi kohustused;

1.2.
Narvas, A.Puškini tn 8 kultuurimaja Rugodiv rekonstrueerimise omanikujärelevalve (üld- ja eriehitustööde omanikujärelevalve tegemine; lisaks ehitustööde omanikujärelevalve tegemisele on omanikujärelevalve tegija ülesandeks  ka kohtkindla mööbli – vaatesaali toolide paigaldamise omanikujärelevalve tegemine). Leping töövõtjaga (TADF Ehitus OÜ) on sõlmitud 10.05.2016, teenuse osutamise lõpptähtaeg on orienteeruvalt 31.01.2017.
1.3.
 Mööbli ja muu sisustuse tarne ja paigaldus, ehk käesolev hange, lepingu sõlmimine mööbli ja muu sisustuse tarnijaga on kavandatud hiljemalt 30.09.2016, tööde lõpptähtaeg on 31.01.2017, v.a. paigaldusele järgnevad garantiiperioodi kohustused.
2. Käesoleva hanke tööde ulatus.
2.1. Käesoleva hanke tööde ulatus on määratud alljärgnevate  dokumentidega:

2.1.1. A.PUŠKINI TN 8 KULTUURIMAJA SISERUUMIDE OSALISE REKONSTRUEERIMISE PROJEKT  OÜ Zoroaster Töö nr. 08092015/PP Põhiprojekt Muudatus M1:
2.1.1.1. Kaust 5 Sisearhitektuur,

2.1.1.2. Lisa 6 kaust 6

2.2.2. PUŠKINI TN 8 KULTUURIMAJA VAATESAALI REKONSTRUEERIMISE PROJEKT  OÜ Zoroaster Töö nr. 21092015/PP Põhiprojekt Muudatus M1
2.2.2.1. Kaust 4 Siseviimistlus;

2.2.2.2. 5.kaust 5-lisad.

Kogu projektdokumentatsioon on kätte saadav eRHR-i keskkonna  Riigihanke „Narvas, A.Puškini tn 8 kultuurimaja Rugodiv vaatesaali rekonstrueerimine ja siseruumide osaline rekonstrueerimine“ viitenumber:
172312 hankedokumentide lehel.
2.2.3. Käesolev tehniline kirjeldus.
2.2. Punktis 2.1. loetletud projektiosades kirjeldatud  ruumide viimistlus (seinte, lagede, põrandate ja muude konstruktsioonide  viimistlus) ei kuulu antud hanke mahtu.

3. Paigaldatava mööbli ja muu sisustuse kirjeldus.
3.1. Mööbel ja muu sisustus (edaspidi tekstis sisustus)  on põhjalikumalt kirjeldatud sisekujunduse projektis (vt p 2.1.).
3.2. Kui sisekujunduse projektis pole kirjeldatud teisiti, siis sisustuse, valmistamisel, tarnimisel ja paigaldamisel tuleb arvestada alljärgnevate nõuetega:
· valmivasse hoonesse paigaldatud sisustus peab olema funktsionaalne, mugav, ülalpidamises võimalikult vastupidav ja kauakestev ning mööbli ülalpidamise kulud peavad olema võimalikult madalad.

· Kasutatud materjalid ja tooted peavad olema sobilikud kasutamiseks kultuurimajas. 

· Kasutatud materjalid, tooted ja sisustus peavad olema kergesti puhastatavad ja taluma sagedast puhastust ja pesu.

· Kasutatud materjalid, tooted, sisustus nende paigaldamise tehnoloogia peavad tagama mööbli võimalikult pika kasutusea ja vastupidavuse. Valmivasse hoonesse paigaldatud sisustus peab olema ohutu, kusjuures ohutus peab olema tagatud nii ehitus/paigaldus perioodil kui ka kasutamisel. 

· Kõik tooted peavad olema ohutud, vastama kasutusotstarbele ja olema lubatud kasutamiseks Eestis ja/või EU –maades ning omama vastavaid sertifikaate.

3.3. Pakkuja (pärast pakkumuse edukaks tunnistamist ja hankelepingu sõlmimist nimetatakse Pakkujat Müüjaks, seoses millega käesolevas Tehnilises Kirjelduses kasutatakse ka seda terminit) peab tööde kavandamisel ja pakkumuse koostamisel arvestama sellega, et hanke mahtu kuulub muuhulgas ka sisustuse kasutuselevõtu järgne hooldus 2 aasta kestel alates kasutuselevõtu akti Ostja (Hankijat nimetatakse hankelepingus Ostjaks) poolse kinnituse kuupäevale järgnevast kuupäevast. 
3.4. Pakkumuse koosseisus peab pakkuja esitama pakutava sisustuse kirjelduse.

3.5. Sisustuse kirjeldus peab sisaldama pakutava mööbli ja muu sisustuse  pakutavate toodete detailseid jooniseid [nii paberkandjal kui elektroonilist taasesitamist võimaldaval andmekandjal (kõik joonised AutoCAD’s (*.dwg formaadis, mitte vanem kui AutoCad 2006 versioon)] ja kirjeldusi. Mööbli ja muu sisustuse paigutus ruumides peab olema kooskõlas   sisekujunduse projekti (vt p 2.1.) plaanidel toodud mööbli paigutuse kavandiga  kui käesolevas Tehnilises Kirjelduses pole sätestatud teisiti  ja toote joonistel ning sisekujunduse projekti spetsifikatsioonides  esitatud infoga. Mööbli ja muu sisustuse esemete kirjeldused peavad sisaldama detailset informatsiooni iga eseme positsiooni kohta, sh informatsiooni kasutatavate materjalide kasutusomaduste kohta (materjalide nimetused, viimistlus, kvaliteedi näitajad, hooldustööde loetelu ja sagedus, kulumiskindlus, näiteks Martindale ühikutes, muu oluline informatsioon). 
3.6. Pakutavate toodete paigaldus.
Müüja tarnib ja paigaldab pakutava mööbli ja muud sisustuse tooted Kultuurimaja „Rugodiv“ asuvatele pindadele.
Mööbli ja muud sisustuse toodete paigaldamine ja sellega seotud tööd ei tohi halvendada olemasolevate ruumide ja tehnosüsteemide olukorda.

3.6.1.
Mööbli ja muu sisustuse toodete tarne ja paigalduse hind peab  sisaldama:

3.6.1.1.     iga eseme hinda (eseme valmistamise või ostu hind);

3.6.1..2.      iga eseme transporti kuni  lõpliku asukohani;
3.6.1.3.      iga eseme paigaldamist selleks ettenähtud pinnale ja/või kinnitamist;
3.6.1.4.      iga eseme paigalduseks vajalikke töid ja materjale;

3.6.1.5     muid mööbli ja muu sisustuse tarne ja paigaldusega seotud kulusid.
3.6.2.
Mööbli  ja muu sisustuse  paigaldamine   peab   toimuma   Ostjaga kooskõlastatud aegadel.

3.6.3.
Müüja   on    kohustatud    koristama ruumid ja utiliseerima   kõik    toodete   lahtipakkimisest    tekkinud pakkematerjalid, eeltooduga seotud kulutused peavad sisalduma pakkumuse hinnas.

3.7.
Mööbli ja muud sisustuse toodete garantii ja hooldus.
3.7.1. Pakutava mööbli ja muud sisustuse toodete  garantiiaeg on 2  aastat alates mööbli ja muud sisustuse toodete üleandmisest;
3.7.2. Parandatud  tootele,  parandustööle  või  vahetatud  tootele või detailile rakendub
jätkugarantii, mille pikkus on kaks aastat alates parandatud toote, töö või detaili taaskasutuselevõtust.

3.7.3. Müüja peab esitama oma  sisustuse kirjelduses hooldustööde loetelu. Hooldustööde loetelu peab sisaldama hooldustööde kirjeldust, hoolduseks kasutatavate ainete (näiteks pesuvahendid, geelid vms) nimetusi ning hooldustööde tegemise sagedust. 2-aastane sisustuse hooldus peab sisalduma pakkumushinnas ( vt p 3.3.).
4. Hanke üldtingimused.
4.1.
Kauba üleandmise ja vastuvõtmise tingimused.

Mööbli ja muud sisustuse   tarne peab olema teostatud vastavalt Tellija personaliga eelnevalt kooskõlastatud ajakavale, milles lepitaks kokku pärast hankelepingu sõlmimist, kuid igal juhul enne sisustuse tarnimist ja paigaldamist. Ajakavas kokku lepitud paigalduse aegade muutmisest teavitab Ostja vähemalt 2 nädalat enne tähtaegade muutumist. Kuni mööbli ja muu sisustuse Tellija poolt vastuvõtmiseni vastutab mööbli ja muu sisustuse võimaliku hävimise või kahjustumise eest Müüja, v.a. juhul, kui kahju on tekitatud Ostja töötajate poolt otsese või kaudse tahtlusega.

4.2. Olemasolevate ruumide ja tehnosüsteemide säilitamise tingimused.

Mööbli ja muu sisustuse transport ja paigaldamine ei tohi halvendada olemasolevate ruumide ja neis paigaldatud tehnosüsteemide tehnilist olukorda, puhtust ning hooldatust. Juhul kui mööbli ja/või muu sisustuse transpordi ja/või paigaldamise käigus halveneb olemasolevate ruumide ja tehnosüsteemide olukord, siis Müüja taastab samaväärselt esialgsele ruumide ja tehnosüsteemide olukorra omal kulul. Taastustööd tuleb teostada selliselt, mis välistaks eelnevalt teostatud või parandustööga seotud muu töö garantii katkemise või tingimuste halvenemise eelnevale tööle garantii andnud garantii andja poolt. Eelpool kirjeldatud garantii katkemisel või tingimuste muutumisel läheb katkenud garantii või muutunud garantiitingimuste täitmiskohustus üle Müüjale. Juhul, kui Müüja ise ei tee taastamistöid, siis lastakse taastamistööd teha kolmandatele isikutele Müüja kulul.
5.    Normid ja standardid.
5.1.   Tarnitav sisustus  peab vastama kehtivatele asjakohastele standarditele ja juhistele.

6. Samaväärsete toodete pakkumine.

6.1. Pakkuja võib pakkuda sisekujunduse projektis toodud toodete asemel samaväärseid tooteid tingimusel, et pakutavad samaväärsed tooted ei ole sisekujunduse projektis toodud toodetega võrreldes halvemad, mis tähendab, et ei või olla halvemad alljärgnevad omadused:

- kasutatud materjalid ja materjalide pinnakatted;
- kasutusiga;

- hooldatavus;

- kulumiskindlus (näiteks tooli istme kulumiskindlus);

- esteetiline väljanägemine (näiteks värvitoon) ei või erineda;

- mehaaniline tugevus ja stabiilsus;

- muud sisekujunduse projektis kirjeldatud toodete olulised omadused.

